Lav et referat af nedenstående tekst:

Tekst:
Der skal skabes flere levesteder og et bedre fødegrundlag for markvildt og insekter som eksempelvis bier. Det mener landboforeningen Agri Nord og en række nordjyske landmænd, som derfor er gået sammen om at så cirka 30 kilometer blomsterstriber i den nordjyske natur. - Det gør vi for at skabe bedre fødegrundlag for insekterne, men også fordi der skal være noget pænt at kigge på i landskabet, forklarer Niels Thordal-Christensen, der er natur- og projektkonsulent hos Agri Nord. Gammel ridebane bliver til nye levesteder En af landmændene er Alexander Meldgaard fra Vesthimmerland. Han har fredag sammen med Agri Nord omdannet sin gamle ridebane til én kilometer blomsterstriber på sin landejendom ved Grønnerup. - Det er for at få skabt nogle levesteder til insekterne, så vi har nogle af dem, som vi har brug for, siger Alexander Meldgaard og tilføjer, at blomsterstriberne primært er til ære for bier. - For det er et problem i naturen i dag - at vi ikke har nok, siger han. Pressede insekter og bestøvere Omkring 75 nordjyske landmænd er med i samarbejdsprojektet med Agri Nord. Heraf er størstedelen af landmændene fra Himmerland-området. Det betyder samlet set, at der i alt bliver sået omkring 30 kilometer blomsterstriber i den kommende tid, og det glæder landboforeningen. - Insekterne og bestøverne er pressede, fordi det danske landbrug er så dygtige og effektive, som de er. Så ved at tage noget jord ud og lægge blomsterstriber på dele af det, så skulle vi gerne kunne formå, at der er plads til begge dele, siger natur- og projektkonsulent Niels Thordal-Christensen. Landmand Alexander Meldgaard håber på, at endnu flere af hans landmandskollegaer hopper med på idéen. - Det er jo godt givet ud. Det mener jeg i hvert fald. Vi skal jo gøre noget som landmænd. Det bliver vi nødt til, siger han.

Referat:
I alt er 75 landmænd ved at så omkring 30 kilometer blomsterstriber i den nordjyske natur. Og det glæder landboforeningen Agri Nord.